《菖蒲最难养置而弗省则弗滋勤勤拂拭则病矣余》
宋代·舒岳祥

多忘昏昏久废书，闲来石上采菖蒲。
瘦鞭走石蛟龙窟，细叶穿苔虎豹须。
阴洞容光明复晦，乳泉盈坎润难枯。
试拈九节风前嗅，已觉登仙不用扶。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。